CELEX: 32012R0942
Language: sk
Date: 2012-10-15 00:00:00
Title: Nariadenie Rady (EÚ) č. 942/2012 z  15. októbra 2012 , ktorým sa mení a dopĺňa nariadenie (EÚ) č. 667/2010 o určitých reštriktívnych opatreniach voči Eritrei

16.10.2012   
            
            
               SK
            
            
               Úradný vestník Európskej únie
            
            
               L 282/3
            
         NARIADENIE RADY (EÚ) č. 942/2012
   z 15. októbra 2012,
   ktorým sa mení a dopĺňa nariadenie (EÚ) č. 667/2010 o určitých reštriktívnych opatreniach voči Eritrei
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady 2010/127/SZBP z 1. marca 2010 o reštriktívnych opatreniach voči Eritrei (1),
   so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               Rada 26. júla 2010 prijala nariadenie (EÚ) č. 667/2010 (2), ktorým sa zavádza všeobecný zákaz poskytovania technického poradenstva, pomoci, školení, financovania alebo finančnej pomoci v súvislosti s vojenskými činnosťami akejkoľvek osobe, subjektu alebo orgánu v Eritrei.
            
         
               (2)
            
            
               Bezpečnostná rada Organizácie Spojených národov 25. júla 2012 prijala rezolúciu 2060 (2012), ktorá v bodoch 11 a 12 stanovuje určité výnimky zo zbrojného embarga uloženého rezolúciou Bezpečnostnej rady Organizácie Spojených národov 1907 (2009).
            
         
               (3)
            
            
               Rada 15. októbra 2012 prijala rozhodnutie 2012/632/SZBP (3), ktorým sa mení a dopĺňa rozhodnutie 2010/127/SZBP s cieľom umožniť uplatňovanie rezolúcie 2060 (2012) a ktorým sa stanovujú určité výnimky zo zákazu poskytovania pomoci.
            
         
               (4)
            
            
               Toto opatrenie patrí do rozsahu pôsobnosti Zmluvy a na jeho vykonanie je teda potrebný regulačný akt na úrovni Únie, najmä s cieľom zabezpečiť jeho jednotné uplatňovanie hospodárskymi subjektmi vo všetkých členských štátoch.
            
         
               (5)
            
            
               Nariadenie (EÚ) č. 667/2010 by sa preto malo zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Nariadenie (EÚ) č. 667/2010 sa týmto mení a dopĺňa takto:
   
               1.
            
            
               V článku 2 sa dopĺňajú tieto odseky:
               „3.   Odsek 1 sa neuplatňuje na poskytovanie technickej pomoci, financovania a finančnej pomoci, ktoré súvisia s nesmrtiacim vojenským vybavením určeným výhradne na humanitárne účely alebo ochranné účely, na základe predchádzajúceho schválenia sankčným výborom.
               4.   Odsek 1 sa neuplatňuje na poskytovanie technickej pomoci, financovania a finančnej pomoci, ktoré súvisia s ochrannými odevmi vrátane nepriestrelných viest a vojenských heliem, ktoré do Eritrei dočasne vyvážajú zamestnanci Organizácie Spojených národov, zástupcovia médií a humanitárni a rozvojoví pracovníci a sprievodný personál, a to výlučne pre svoju osobnú potrebu.“
            
         
               2.
            
            
               Príloha II sa nahrádza textom uvedeným v prílohe k tomuto nariadeniu.
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 15. októbra 2012
      
         
            Za Radu
         
         
            predsedníčka
         
         C. ASHTON
      
   
   
      (1)  Ú. v. EÚ L 51, 2.3.2010, s. 19.
   
      (2)  Ú. v. EÚ L 195, 27.7.2010, s. 16.
   
      (3)  Pozri stranu 46 tohto úradného vestníka.
   
      PRÍLOHA
      
         
            „PRÍLOHA II
            
               Webové stránky s informáciami o príslušných orgánoch uvedených v článkoch 5, 6, 7 a 10 a adresa na zasielanie oznámení Európskej komisii
            
            BELGICKO
            http://www.diplomatie.be/eusanctions
            BULHARSKO
            http://www.mfa.bg/en/pages/view/5519
            ČESKÁ REPUBLIKA
            http://www.mfcr.cz/mezinarodnisankce
            DÁNSKO
            http://um.dk/da/politik-og-diplomati/retsorden/sanktioner/
            NEMECKO
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            ESTÓNSKO
            http://www.vm.ee/est/kat_622/
            ÍRSKO
            http://www.dfa.ie/home/index.aspx?id=28519
            GRÉCKO
            http://www.mfa.gr/en/foreign-policy/global-issues/international-sanctions.html
            ŠPANIELSKO
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            FRANCÚZSKO
            http://www.diplomatie.gouv.fr/autorites-sanctions/
            TALIANSKO
            http://www.esteri.it/MAE/IT/Politica_Europea/Deroghe.htm
            CYPRUS
            http://www.mfa.gov.cy/sanctions
            LOTYŠSKO
            http://www.mfa.gov.lv/en/security/4539
            LITVA
            http://www.urm.lt/sanctions
            LUXEMBURSKO
            http://www.mae.lu/sanctions
            MAĎARSKO
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            ΜΑLTA
            http://www.doi.gov.mt/EN/bodies/boards/sanctions_monitoring.asp
            HOLANDSKO
            www.rijksoverheid.nl/onderwerpen/internationale-vrede-en-veiligheid/sancties
            RAKÚSKO
            http://www.bmeia.gv.at/view.php3?f_id=12750&LNG=en&version=
            POĽSKO
            http://www.msz.gov.pl
            PORTUGALSKO
            http://www.min-nestrangeiros.pt
            RUMUNSKO
            http://www.mae.ro/node/1548
            SLOVINSKO
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVENSKO
            http://www.foreign.gov.sk
            FÍNSKO
            http://formin.finland.fi/kvyhteistyo/pakotteet
            ŠVÉDSKO
            http://formin.finland.fi/kvyhteistyo/pakotteet
            SPOJENÉ KRÁĽOVSTVO
            www.fco.gov.uk/competentauthorities
            
               Adresa Európskej komisie na zasielanie oznámení:
            
                        European Commission
                     
                  
                        Service for Foreign Policy Instruments (FPI)
                     
                  
                        Office EEAS 02/309
                     
                  
                        B-1049 Bruxelles/Brussel (Belgium)
                     
                  
                        Emailová adresa: relex-sanctions@ec.europa.eu“